Nasiebou is ŉ snaakse woord | Maroela Media
Die onlangse struwelinge in die DA wentel, in ŉ sekere sin, om ŉ enkele vraag: Hoe behoort die DA se strategie vir nasiebou te lyk?
ŉ Angel-Sakser wat in 1066 gesien het hoe die Normandiërs opdaag in Brittanje – met skepe, wapens en soldate – sou kon vermoed dat nasiebou in sy nabye toekoms was. En inderdaad – na ŉ paar maande van intensiewe nasiebou op die slagveld (en, daarna, ŉ paar eeue van stadige nasiebou in paleise, parlemente en howe) – is daar nie meer Angel-Saksers of Normandiërs nie.
Nasiebou is ŉ lang proses – dit het immers tot 1998 geneem vir die Goeie Vrydag ooreenkoms om geteken te word. Daarmee saam kom die einde aan enige en alle konflik in Britse eilande. Waarskynlik. Afgesien van Brexit. En wanneer Skotland gaan loop.
In plaas van die Angele, Saksers, Kelte en talle ander is daar nou net die Engelse – en hulle, op hul beurt, het weer Suid-Afrika in 1910 geseën met ŉ bietjie stadige nasiebou van ons eie. Na die vereiste intensiewe nasiebou op die slagveld, natuurlik.
Deesdae het ons veel meer gevorderde nasiebou-tegnologie as in daardie tyd, natuurlik. Grondwette, parlemente, presidente en stemdae hanteer nou stadige nasiebou met aansienlik meer grasie as outokrasieë – en met heelwat minder onbesorgdheid vir wat die mense werklik nodig het.
In hierdie opsig is die DA se pogings om “een SA vir almal” te bou lofwaardig in soverre dit probeer hierdie konflik voorkom – maar eintlik juis net ŉ ander vorm van dieselfde ding wat die konflik in die eerste plek veroorsaak.
Dit is natuurlik nie net ŉ DA-probleem hierdie nie. In hierdie opsig is die meeste groot partye eintlik betreklik soortgelyk – in die DA se individualistiese politieke agtergrond, ANC se historiese nierassigheid.
Kon die DA en ANC dan minstens hulself suiwer van enige kulturele identiteit? Beslis nie, en dit is ook sigbaar in hoe kiesers oor hulle dink.
Die DA se filosofie en waardes kom uit ŉ gans ander wêreld as dié wat meeste swart kiesers elke dag beleef. Dít is baie duidelik uit hul pogings om daardie demografie se stemme te werf – wat op sigself ook onbestaanbaar was met hul vorige kiesers se identiteite. So ook is dit vir talle van die DA se kiesers onbegryplik hoe enigiemand vir die ANC sou kon stem. In hierdie opsig, interessant genoeg, herinner die Suid-Afrikaanse probleem eintlik aan die probleem van die onderbewussyn in die sielkunde.
Freud se reusedeurbraak was die ontdekking dat jou gedrag op subtiele maniere beïnvloed word deur ŉ deel van jouself wat buite jou eie beheer was.
Daarenteen het Jung, sy student, geglo dat ons juis ons onsself moet ken om goeie burgers te wees. Wanneer ons eerlik is oor ons gebreke, foute, voorkeure, drome en nagmerries – eers dán is dit moontlik om met ander mense saam te leef.
Jy kan nie iets ingewikkeld bou as die bestandele van jou resep nie verenigbaar is nie. Sekere bestandele gaan net nie saam nie. Die sig, smaak, tas en reuk sintuie verwerp sekere kombinasies van voedsel, smaak en geurmiddels. Gal bitter saam met vanilla roomys lê nie lekker op die tong nie. Mens roer nie duiwelsdrek in jou koffie om dit soet te maak nie. Die bestanddele in Seffrica is net TE verskillend om ‘n nasie mee te bou.
Yster en klei heg nie aan mekaar nie.
Nasie en Bou · 2 weke gelede
…. is twee woordjies wat nie op SA van toepassing is nie.
VF+ is klaar besig om regte party op te bou.
N nie rasgedrewe party vir al die klein nasies in SA.As hulle so aangaan sal hulle slaag.
DA is n party vir die nasie wat in die meerderheid is.
Totdat die leierskap uit swart mense bestaan, dan breek VF- weg.
Spinasie en bou · 2 weke gelede
….is twee glibberige woordjies wat nie op die land ban toepassing is nie.
En meerderheid mense is ook weelkom by VF +
En die meerderheid sal ‘n klomp wit Afrikanermans slaafs volg? Dink nie so nie. Daai tyd is finaal verby.
Oooh, dis ‘n snaakse een… Probeer die VF Plus nou ‘n NP Lite stig? Hoekom droom ons Afrikaners altoos dat dinge beter sal gaan as ‘n wit oom weer terug is in die top job en dan nooi hulle almal om saaaaam te nasiebou. Wat gaan anders loop? Al wis ons wit en swart uit met ‘n mulatto-menigte, gaan die army nie genoe gewere hè om die beswyndes en fighters en gommies uitmekaar te hou nie. Wie is die naaste en hoekom?
“Hoë heinings verseker goeie buurmanskap!”
Daarom moet ons mekaar genoeg ruimte gee ten einde die vrede te bewaar.
Een nasie ? NOOIT!
Baie wapens verseker goeie buurmanskap. Bly weg van my af en ek bly weg jou af.
Nasie bou vir wat? Ek is deel van ń nasie wat klaar gebou is, die Afrikanernasie.
Janna · 2 weke gelede
Mooi gestel Jack Klok. Soos water en olie , sal nie werk nie.
Ons is almal Suid Afrikaners, wit, swart, bruin en indier en geskape na die beeld van ons Skepper. Ons moet mekaar se kulture en gelowe verstaan en respekteer en verdraagsaam daarteenoor wees en nie mekaar se kulture en geloof op mekaar probeer afdwing nie. Ons diversiteit wat weerspieel word in die samelewing moet ook weerspieel word in regering waar elke groep verteenwoordiging het en een groep nie alleen oor almal regeer nie, maar waar almal saam regeer. Indien dit haalbaar is, dan sal nasiebou werk soos wat dit die geval in westerse demokrasiee is. Hierdie is egter SA waar hierdie konsep nie haalbaar is nie agv die ideologiese siening van die meerderheid wat slegs regeer vir diegene wie tot die marxistiese pan afrikanistiese, kommunistiese en sosialistiese ideologiee verbind is. Enige ander ideologiee is n bedreiging vir die pan afrikanistiese en sosialistiese ideologie en sal tot in der ewigheid nie aanvaar of gerespekteer word nie. Daarom is SA se vooruitsigte vir nasiebou onder een ideologie puik, maar onder verskillende ideologiee, n nagmerrie. Die denke van die meerderheid is dus om alle teenstrydige denke en ideologiee te vernietig voordat nasiebou kan begin. Sterkte aan alle mede Suid Afrikaners wie reken dat nasiebou moontlik is in SA onder ideologiee wat mekaar loodreg opponeer!
Laat my dink aan wat my sersant in die army gesê:Troepe, ons gaan julle breek en weer van vooraf bou. Wel, dit was toe nie so eenvoudig nie.
Na die rugby drama in Japan is die Steve ondersteuners hier nou mal oor die nuwe SA en wil net die nasie bou. Die VF+ moet praat. Negatiewes word nou skoon oorsee verban. Maar nou ja, dis seker maar die drankies wat praat. Afrikaners sal nooit leer nie…